Vist seepärast komistan ja kukun kogu aeg;) Kogu mu keskealise elu jooksul on mu pea olnud lõhki kolm korda - nooruses löödi kulm puruks, pidi isegi õmblema ja nüüd nädala jooksul kaks korda. Eile sain jälle  litaka - käisime pojaga rollerit uudistamas, et kas ikka läheb peale pooleaastast seismist veel käima ja muidugi unustasin, et kuuri uks on nii madal, välja koperdades kopsasin pealaega vastu. Valus nagu natuke oli, aga siis hakkas mütsi serva alt midagi sooja immitsema ja jälle said käed veriseks;) Ega muud - sama rada - salvrätid, jääkotike ja verine müts takkatipuks peale, sest pidin veel kaubiku tagasi parki viima. Sõidame siis ja ütlen poisile, et kui mütsi alt jälle verenire välja ilmub, öelgu siis....  Ehhh, olen ma ikka puupea;)  Automaailma rehad